kardosdrur/scandi-wiki huggingface dataset:
Peder Torstensen

Peder Torstensen var hærfører under Valdemar 1. den Store. Han byggede en borg med en tilhørende rundkirke i det, der nu af samme grund hedder Pedersborg (Pedersborg Sogn) og ligger ved Sorø. Borgen blev dog revet ned, og på stedet byggedes den nuværende Pedersborg Kirke, som stadig er delvist omkranset af voldene fra borgens tid.

Peder Torstensen var gift med Skjalm Hvides datter Cecilia (Skjalmsdatter) og var derved svoger til Ebbe Skjalmsen og Asser Rig (der voksede op sammen med kong Erik Ejegods søn, Knud Lavard) af Hvideslægten, som han dog ikke var særlig enig med, i hvert fald ikke i forholdet til Sorø Kloster, der blev stiftet som et Benediktiner kloster af Skjalm Hvides sønner: Asser (Rig), Toke, Sune og Ebbe og senere gjort til et cistercienserkloster af Absalon (Assers søn).

I 1205 lykkedes det ved et stort mageskifte at få klostret i Sorø ud af ”det Kvælergreb om Klostret, som dets Ærkefjende Peder Torstensen [der var Sune Ebbesens onkel] og hans Efterkommere praktiserede fra Pedersborg Nord for Øen”. På Anders Sunesens initiativ påtog Sune Ebbesens arvinger sig – som afdrag på Sunes forpligtelse – størsteparten af udgifterne til udgravningen af Møllediget ved Sorø, som kan være påbegyndt i 1205 og afsluttet i 1208.

Kilder 

 Kræmmer, Michael: Peder Torstensen af Borg. Årbog for Historisk Samfund for Sorø Amt 2001.

 Halding, Helle og Johansen, Marianne: Thi de var af stor slægt.

 Christiansen, Tage E.: Sune Ebbesens halve hovedlod. Historisk Tidsskrift 1981, s.183-195.

Danskere i 1100-tallet
Tjek fødsels- og dødsår
Ebro

Ebro (græsk: Έβρος, Latin: Iberus, spansk: Ebro, catalansk: Ebre) er Spaniens mest vandførende og næstlængste flod, 910 km lang. Det er traditionelt sagt at den starter ved Fontibre (provinsen Cantabria), selvom sene studier viser, at den har sit udspring højere oppe ved "Pico Tres Mares", hvor efter den filtreres ned til "Fontibre" . Den passerer ved Miranda de Ebro, Logroño, Zaragoza, Flix, Tortosa og Amposta og ender med et delta i Middelhavet i provinsen Tarragona. Et areal på 3.677,30   km² i deltaet blev i 2013 udpeget til biosfærereservat under UNESCOs Menneske og biosfære-programmet.

Sidefloder 
 Aragón
 Gállego
 Segre
 Valira
 Noguera
 Noguera Pallaresa
 Noguera Ribagorçana
 Cinca
 Isábena
 Ésera
 Matarraña

Navnet 
Det latinske navn kan være i slægt med navnet Iberia og det før-romerske iberere. Det kan være i slægt med det moderne baskiske ordet ibar ("en slags dal").

Novellen Hills Like White Elephants af Ernest Hemingway foregår i Ebrodalen.

Eksterne henvisninger 

 Elven Ebro og deltaet 
 Ebros delta på Google Maps

Floder i Spanien
Biosfærereservater under UNESCO
Sandholt

Sandholt er en gammel hovedgård, som nævnes første gang i 1434. Sandholt ligger i Sandholts Lyndelse Sogn, i det tidligere Sallinge Herred, Broby Kommune, nu Faaborg-Midtfyn Kommune. Hovedbygningen er opført i 1516 og ombygget i 1590-1634-1788-1790-1791.

Sandholt Gods er på 441 hektar. Bygningerne var fra omkring 1950 til 1969 kaserne for Fyenske CF-Sektion

Stamhuset Sandholt 
Stamhuset Sandholt omfattede Sandholt med Sollerup og blev oprettet 1726 og opløst 1923.

Ejere af Sandholt 

 (1434-1450) Henneke Krummedige / Timme Krummedige
 (1450-1460) Johan Wittekop Krummedige
 (1460-1470) Johan Wittekop Krummedige / Eggert Frille
 (1470-1500) Ermegaard Eggertsdatter Frille gift Bille
 (1500-1502) Poul Laxmand / Bent Bille
 (1502-1508) Torben Bentsen Bille
 (1508-1516) Edel Jernskæg gift Hardenberg
 (1516-1542) Jacob Hardenberg
 (1542-1551) Sophie Lykke gift Hardenberg
 (1551) Anne Jacobsdatter Hardenberg gift Rud
 (1551-1577) Erik Rud
 (1577-1579) Anne Jacobsdatter Hardenberg gift Rud
 (1579-1590) Slægten Rud
 (1590-1611) Knud Eriksen Rud
 (1611-1630) Corfitz Eriksen Rud
 (1630-1645) Birgitte Rosensparre gift Rud
 (1645-1684) Corfitz Nielsen Trolle
 (1684-1705) Conrad Hesse
 (1705-1718) Jacob de Bruin
 (1718-1723) Københavns Universitet
 (1723-1732) Hans Nobel (stamhus oprettet 1726)
 (1732-1740) Dorothea Hansdatter gift Nobel
 (1740-1752) Hans Hansen Nobel
 (1752-1755) Hans Hansen Nobel
 (1755-1782) Martha Hansdatter Nobel gift Nøragger
 (1782-1789) Hans Nobel Nøragger
 (1789-1807) Christopher Nicolaj Nobel Nøragger
 (1807-1866) Hans Nobel Nøragger
 (1866-1917) Nicoline Marthe Nobel von Sperling
 (1917-1939) Axel Lund (stamhuset opløst 1923)
 (1939-1946) E. M. Clausen
 (1946-1958) Johan Henrik Kirketerp-Møller
 (1958-1970) Enke Fru Else Margrethe Kirketerp-Møller
 (1970-) Mogens Kirketerp-Møller

Herregårde i Faaborg-Midtfyn Kommune
Herregårde i Svendborg Amt
Fredede slotte og herregårde i Danmark
Dræn

Dræn har flere betydninger:

Dræning, dvs. afledning af overskydende vand i et terræn (se også drængrøft, drænrør)
Dræn (operation) operativt indgreb i kroppen, også her for at fjerne væske
Dræn (person) (dansk militært slang) nedsættende, om en i tjenesten ugidelig person
Kwame Nkrumah

Kwame Nkrumah (født Francis Nwia-Kofi Ngonloma 21. september 1909, død 27. april 1972) var en anti-kolonialistisk og antiimperialistisk afrikansk leder fra Ghana. Nkrumah var det moderne Ghanas grundlægger og landets første præsident Han var en af de mest betydningsfulde panafrikanske personer i det 20. århundrede.

Kwame Nkruhmah tilhørte akan-folket. Hans far var guldsmed og moderen markedskone. Han var enebarn, hvilket i sig selv var usædvanligt. Hos akan mener man, at det førstefødte barn er mindre intelligent end de øvrige. Det har Nkrumah spøgefuldt kommenteret i sin selvbiografi.

Kwame Nkrumah var uddannet lærer og har studeret i både USA og England. Han vendte hjem til Ghana for at overtage ledelsen af partiet United Gold Coast Convention. Han brød senere med partiet og var med i oprettelsen af det nye Convention Peoples Party (CPP), som senere skulle blive det ledende parti i det uafhængige Ghana.

Nkrumah blev fængslet af englænderne i 1950 for sine politiske krav om selvstyre. Han blev løsladt, da CPP overbevisnede vandt det første valg til indre selvstyre i Ghana

Politikere fra Ghana
Ghanas præsidenter
Tamerlane and Other Poems

Tamerlane and Other Poems er titlen på den amerikanske forfatter og digter, Edgar Allan Poes første digtsamling, udgivet anonymt i 1827 undersignaturen 'a Bostonian'.

Digtsamlinger
Værk

Ordet værk har flere betydninger, der er relateret til betydningen virke, dvs. udrette eller producere:

Kunstværk – En kunstner producerer værker som folk kan se, høre eller føle.
Værk (ophavsret) - Et centralt begreb inden for ophavsretten, som dækker både kunstværker og ikke-kunstneriske åndsprodukter, herunder computerprogrammer.
Værk (maskine) – En stationær maskine der bearbejder eller sorterer materialer eller emner kaldes ofte et værk
Værk (fabrik) – Jævnfør ovenstående kaldes visse fabrikker også for værker, for eksempel og kraft- og kraftvarmeværker
Ur – Mekanikken i et ur hedder et værk
-værk – Endelsen -værk bruges i mange bearbejdede eller tilpassede emner og bygningsdele
Orkesterværk - musikstykke
Smerte – en længerevarende smerte der varierer i styrke siges at værke, for eksempel gigt
Tov – optrevlet tov kaldes kalfatring eller (tov)værk efter om det er maritimt eller på land
John Kufuor

John Kofi Agyekum Kufuor (født 8. december 1938)  var Ghanas præsident fra 7. januar 2001 til 7. januar 2008, efter han vandt præsidentvalget i 2000. Her vandt han over Jerry Rawlings, som selv havde vundet over Kufour ved præsidentvalget i 1996. Overgangen til Kufuors embedsperiode var det første fuldstændigt fredelige overgang siden Ghanas uafhængighed.

John Kufuor blev efter valget i december 2008 afløst på præsidentposten af John Atta Mills fra det socialdemokratiske parti NDC (National Democratic Congress).

Ghanas præsidenter
I Malströmmen

I Malströmmen er titlen på en novelle af den amerikanske digter og forfatter, Edgar Allan Poe. Den blev først udgivet som føljeton på med titlen A Descent into the Maelström i bladet Graham's Magazine i Philadelphia i 1841. Den udkom første gang på dansk i 1867. I 1941 kom en nyoversættelse: Ned i malstrømmen. Historien foregår i Norge, og ordet malstrøm betyder strømhvirvel og anvendes specifikt om et naturfænomen, Moskstraumen, ved Lofoten.

Handlingen 

I indledningen af novellen når en unavngiven fremmed hovedperson til toppen af et fjeld i Norge sammen med en mand fra egnen. De kan de skue ud over fjorden og har blandt andet udsigt til stedet, hvor den gigantiske malstrøm, Moskoe-strömen, viser sig med regelmæssige mellemrum. Ingen ved, hvorfor den opstår, ligesom ingen ved, hvad der befinder sig på bunden af den. Men alle ved, at den besidder enorme kræfter og kan opsuge både træer, skibe og dyr. Følgesvenden fortæller, at hans hår – som i dag er helt hvidt – var sort lige til den dag, han selv ved en ulykke blev suget ned i strømmen.

Nordmanden fortæller om sin utrolige oplevelse, hvor han og hans to brødre som sædvanlig var på fisketur i deres båd. Det plejede ikke at være noget problem, da de altid kunne nå i sikkerhed i tide, fordi de vidste, hvornår hvirvelstrømmen opstod. Men netop den dag var deres ur gået i stå, og mens de befandt sig midt i fjorden, blev strømmen pludseligt stærkere, og havet åbnede sig langsomt. Manden fortæller, hvordan de skrækslagne kæmpede for deres liv ved at surre sig fast til skibet. Han fortalte også om sin blanding af skræk, ærefrygt og beundring for dette storslåede naturfænomen, mens han og hans brødre blev suget mod dybet. Begge hans brødre forsvandt mod bunden, men ved et snedigt indfald lykkedes det ham selv at undslippe. Han kom i tanke om, at en norsk lærd engang havde fortalt, at af alle geometriske former vil cylinderformede objekter altid bevæge sig langsomst, fordi cylinderen yder mest modstand. Han bandt sig derfor fast til en tønde, som han kastede overbord, mens han og skibet allerede var langt nede i strømmen. Skibet forsvandt videre ned i dybet, mens han og tønden steg mod overfladen. Da han nåede land, gik det op for ham, at hans hår havde skiftet farve, men alligevel troede ingen på hans historie.

Fodnoter

Udgivelse af novellen 

 The Complete Tales and Poems of Edgar Allan Poe, Penguin 1982. 
 The Complete Tales & Poems of Edgar Allan Poe, Castle Books 1985.
 Poe, Edgar Allan: Sælsomme fortællinger. Carit Andersens forlag 1987.
 Poe, Edgar Allan: Hemmelighedsfulde fortællinger. Gyldendal 2006. 

Noveller
Litteratur i 1841
Skovgaarde

Skovgaarde er en gammel hovedgård, som nævnes første gang i 1466. Skovgaarde ligger i Søby Sogn, Båg Herred, Assens Kommune. Hovedbygningen er opført i 1721 og ombygget 1863.

Skovgaarde Gods er på 245,9 hektar med Ellegården, Bomosegård og Klintegården

Ejere af Skovgaarde 

 (1466-1482) Verner Pedersen Pil
 (1482-1512) Otto Johansen Skinkel
 (1512-1525) Laurids Pedersen Norby
 (1525-1570) Oluf Lauridsen Norby
 (1570-1585) Maren Henriksdatter Sandberg gift Norby
 (1585-1594) Henrik Olufsen Norby
 (1594-1599) Margrethe Johansdatter Brockenhuus gift Norby
 (1599-1601) Magdalene Olufsdatter Norby gift Munk
 (1601-1610) Oluf Pedersen Norby
 (1610-1639) Oluf Pedersen Norby / Bendix Pedersen Norby
 (1639-1641) Bendix Pedersen Norby
 (1641) Jørgen Brahe
 (1641-1660) Karen Bille / Hilleborg Bille
 (1660-1670) Jørgen Hartvigsen
 (1670) Bendix Hartvigsen
 (1670-1671) Kirsten Wenzelsdatter Roth Kirck gift (1) Hartvigsen (2) Steensen
 (1671-1701) Erik Steensen
 (1701-1706) Kirsten Wenzelsdatter Roth Kirck gift (1) Hartvigsen (2) Steensen
 (1706-1708) Slægten Steensen
 (1708) Barbara Christine Eriksdatter Steensen gift Holck
 (1708-1712) Mogens Holck
 (1712-1755) Barbara Christine Eriksdatter Steensen gift Holck
 (1755-1771) Christian Rantzau
 (1771-1822) Frederik Siegfried Rantzau
 (1822-1829) Erhard Rantzau
 (1829-1846) Frederik Sigfred Rantzau
 (1846-1904) August Frederik Rantzau
 (1904-1906) Cai Rantzau
 (1906-1922) Carl Frederik Rantzau
 (1922-1924) August Kjær
 (1924-1965) Niels Hansen Christoffersen
 (1965-1980) E. Hauch Fenger
 (1980-1995) Mogens Hauch Fenger
 (1995-1998) H. P. Egeskov / E. M. Egeskov
 (1998-) Jette Hempel-Hansen / Jens Hempel-Hansen

Herregårde i Assens Kommune
Herregårde i Odense Amt
Palace of Westminster

I Palace of Westminster (Houses of Parliament eller Westminster Palace) i London i England mødes de to kamre i Det britiske parlament som lovgivende forsamling: de to Huse: Overhuset () og Underhuset (). Slottet ligger på nordsiden af Themsen i  City of Westminster tæt på regeringsbygningerne i Whitehall.

Den ældste bevarede del af slottet, Westminster Hall, er fra 1097. Slottet var oprindeligt residens, men der har ikke boet monarker siden 1500-tallet. De fleste nuværende bygninger er fra 1800-tallet, da slottet blev genopbygget efter en brand i 1834, der næsten ødelagde alt. Ansvarlig arkitekt ved genopbygningen var sir Charles Barry med hjælp af Augustus Welby Pugin. Bygningen er et eksempel på nygotik. En af slottets mest berømte bygninger er klokketårnet, en turistattraktion, som indeholder Big Ben. Big Ben bliver ofte brugt om uret selv, som er en del af St. Stephen's Tower, der i 2012 blev omdøbt til Elizabeths Tower i anledning af dronning Elizabeth 2.s diamantjubilæum.

Slottet har over 1000 sale. De to vigtigste er Overhuset og Underhuset. Slottet indeholder også mødesale, biblioteker, opholdsrum, spisesale og barer. Det er stedet, hvor der afholdes store statsceremonier som åbningen af Parlamentet. Slottet er tæt knyttet til de to kamre, som ofte bare bliver omtalt som "Westminster" forstået som "Parlamentet". Parlamentets bygninger er spredt rundt i de omkringliggende bygninger som  Portcullis House og Norman Shaw Buildings.

Eksterne henvisninger 

Bygninger, konstruktioner og anlæg i London
City of Westminster
Residensslotte i Storbritannien
Primærrute 59

Primærrute 59 er en hovedvej, der går fra Vordingborg tværs over Sydsjælland til Stege.

Primærrute 59 starter ved Primærrute 22 og Sekundærrrute 153 udfletningen Brovejen Næstvedvej i den nordvestlige del af Vordingborg, passerer over Europavej 47 gennem Stensved, og Kalvehave over Dronning Alexandrines Bro og slutter i Stege.

Rute 59 har en længde på ca. 29 km.

Kilder 

59
Qin Shi Huang

Qin Shi Huang (kinesisk: 秦始皇, pinyin: Qín Shǐ Huáng, Wade-Giles: Ch'in Shih-huang) (født november-december 260 f.Kr. – død 10. september 210 f.Kr.), personligt navn Zheng, var konge af den kinesiske Qin-stat fra 247 f.Kr. til 221 f.Kr. og derefter den første kejser af det nye forenede Kina fra 221 f.Kr. til 210 f.Kr., hvor han regerede under navnet Den Første Kejser.

Efter at have forenet Kina gennemførte han og hans premierminister, Lǐ Sī, en række omfattende reformer for at cementere foreningen og de igangsatte en række gigantiske bygningsprojekter – hvoraf forgængeren for den kinesiske mur er den mest kendte. På trods af tyranni og den autokratiske styreform anses Qin Shi Huang stadig i dag som grundlæggeren af Kina, og hans forening af Kina eksisterer stadig i dag over 2. årtusinder efter (dog med diverse afbrydelser).

Kejsere af Kina
Personer fra Handan
KIF

KIF har flere betydninger:

 Kalundborg Idræts Forening – en idrætsforening i Kalundborg.
 Kalvehave Idrætsforening – en idrætsforening i Kalvehave.
 Karlebo Idræts Forening – en idrætsforening i Karlebo.
 Karlslunde Idræts Forening – en idrætsforening i Karlslunde.
 Karrebæk Idræts Forening – en idrætsforening i Næstved.
 Kauslunde Idrætsforening – en idrætsforening i Middelfart.
 Kibæk Idrætsforening– en idrætsforening i Kibæk.
 KIF – en fodboldbane i Kærby.
 Kif er et pigenavn.
 KiF - et musikalbum af guitarristen David Fiuczynski.
 KIF Centret i Kolding
 KIF Hallen i udkanten af Kolding
 KIF Kolding København – et håndboldhold der spiller i Kolding og København.
 Kjellerup Idrætsforening – en idrætsforening i Kjellerup.
 Klakring Idræts Forening – en idrætsforening i Klakring.
 Klemensker Idrætsforening – en idrætsforening på Bornholm.
 Klitmøller Idrætsforening – en idrætsforening på Bornholm.
 Klokkerholm Idrætsforening – en idrætsforening i Klokkerholm.
 Knabstrup Idræts Forening – en idrætsforening på Knabstrup .
 Knudsker IF – en idrætsforening på Bornholm.
 Koldby-Hørdum Idrætsforening – en idrætsforening i Koldby-Hørdum.
 Kolding Idræts Forening – en idrætsforening i Kolding.
 Kolding IF Fodbold.
 Kolding IF Håndbold.
 Kollegiernes Indkøbsforening af 1993.
 Kongerslev Idræts Forening – en idrætsforening i Kongerslev.
 Korsholm Idrætsforening – en idrætsforening i Korsholm.
 Korup Idrætsforening – en idrætsforening i Odense.
 Kriminalforsorgen i Frihed – et kontrol- og støtteorgan for løsladte lovovertrædere.
 Kristiania Idrætsforening fra 1926 Oslo Idrettslag – en norsk idrætsforening i Oslo.
 Kronohagens Idrottsförening – en idrætsforening i Helsinki, Finland.
 Kulturministeriets Udvalg for Idrætsforskning
 Kvalitets- og informatikFonden
 Kvaglund Idræts Forening – en idrætsforening i Kvaglund.
 Kværkeby Idræts Forening – en idrætsforening i Ringsted.
 Kvik-Aalestrup Idrætsforening – en idrætsforening i Aalestrup.
 Kvindelig Idrætsforening Fredericia – en idrætsforening i Fredericia.
 Kvindelig Idrætsforening Vejen – en idrætsforening i Vejen.
 Københavns Idræts Forening – en idrætsforening i København.
 Netværk for Kvinder i Fysik
Allen Welsh Dulles

Allen Welsh Dulles (7. april 1893 – 29. januar 1969) var den femte direktør for den amerikanske efterretningstjeneste CIA fra 1953 til 1961. Han var således den første direktør for CIA, som ikke havde en militærbaggrund. Han er ligeledes den længst siddende CIA-direktør til dato (pr. 2022). I sin tid som CIA-direktør, overså han det iranske statskup i 1953, det guatemalanske statskup i 1954, Lockheed U-2 flyprogrammet, Projekt MKUltra (et tankekontrolprogram) og Invasionen i Svinebugten. Han blev fyret af præsident John F. Kennedy, som følge af sin involvering i den mislykkede invasion i Svinebugten.

Dulles var endvidere ét af de syv medlemmer af Warren-kommisionen, som efterforskede attentatet på John F. Kennedy. Hans storebror, John Foster Dulles, var fra 1953 og frem til sin død i 1959 udenrigsminister i Eisenhower-administrationen og har desuden lagt navn til Dulles International Airport i Washington D.C..

Jurister fra USA
Personer fra New York
Warrenkommisionen

Warrenkommissionen er det uofficielle navn for Præsidentens kommission vedrørende attentatet på præsident Kennedy. Kommissionen blev etableret den 29. november 1963 af Lyndon B. Johnson for at undersøge omstændighederne vedrørende attentatet på USA's præsident John F. Kennedy den 22. november 1963. Kommissionens uofficielle navn kommer fra lederen, højesteretsdommer Earl Warren.

Medlemmer af kommissionen var udover Earl Warren Allen Dulles (tidligere chef for CIA), Gerald Ford, Hale Boggs, John J. McCloy, Richard Russell Jr. samt John Sherman Cooper. Til kommissionen knyttedes også Arlen Specter fra Philadelphia – senere senator for Pennsylvania – som retslig rådgiver. Det var Specter, som gav legitimitet til teorien om at kun én kugle havde ramt og skadet både guvernør John Connally og præsident Kennedy. Denne teori har igangsat mange konspirationsteorier og kendes som teorien om den magiske kugle.

Kommissionens rapport blev efter 10 måneders arbejde offentliggjort den 27. september 1964 og konklusionen blev, at Lee Harvey Oswald handlede alene i drabet på præsident Kennedy. Warrenkommissionens konklusion er omstridt og er flere gange blevet udfordret.

Eksterne henvisninger 
 Warrenkommissionens rapport (engelsk)
 Warrenkommissionens høringer (engelsk)
 Assassination Records Review Board link (engelsk)
 House Select Committee on Assassinations link (engelsk)
 Rockefeller Committee link (engelsk)
 Church Committee link (engelsk)
 historic audio-video of the assassination (engelsk)

USA's politik
Attentatet på John F. Kennedy
Wedellsborg

Wedellsborg er en gammel sædegård, som nævnes første gang i 1295 og kaldt Husbygaard. Senere kaldt Iversnæs fra 1350 til 1672. Grevskabet Wedellsborg er oprettet i 1672 af rigsfriherre Wilhelm Friedrich von Wedell fra Stormarn i Tyskland. Gården ligger i Husby Sogn, Middelfart Kommune. Hovedbygningen er opført i 1500 og er stærkt ombygget i 1706 og 1920.

I 2006 foretoges for første gang arkæologiske udgravninger på det middelalderlige voldsted, som Wedellsborgs hovedbygninger ligger på. Undersøgelsen foran hovedbygningen påviste et ukendt stykke af voldgraven i to faser. Den ældste voldgrav var af ca. 3,6 m bredde og antages at være fra det ældste Iversnæs. Senere – fra senmiddelalder – etableres imidlertid en ny og kraftigere voldgrav, hvori blev fundet nedrammede egepæle og fletværk. Førstnævnte kan have båret en bro, mens sidstnævnte har holdt på voldgravens materialer.

I hovedbygningen findes en lur fra bronzealder. 
Der er ikke offentlig adgang til hovedbygningsområdet.

Wedellsborg Gods er på 3519,4 hektar med Billeskov, Sparretorn, Tybrind, Risbro, Torbenhøj og 6 små gårde.

Ejere af Wedellsborg 

 (1295-1330) Niels Hamundsen Litle
 (1330-1350) Anders Pedersen Stygge
 (1350-1390) Nicolaus Krummedige / Lyder Krummedige
 (1390-1418) Berneke Skinkel
 (1418-1449) Otto Bernekesen Skinkel
 (1449) Hilleborg Ottosdatter Skinkel gift Gyldenstierne
 (1449-1468) Knud Henriksen Gyldenstierne 
 (1468-1517) Henrik Knudsen Gyldenstierne 
 (1517-1540) Karen Bentsdatter Bille gift Gyldenstierne
 (1540-1562) Mogens Henriksen Gyldenstierne / Knud Henriksen Gyldenstierne / Christopher Henriksen Gyldenstierne
 (1562-1604) Henrik Christophersen Gyldenstierne 
 (1604-1610) Gabriel Christophersen Gyldenstierne
 (1610-1622) Niels Henriksen Gyldenstierne
 (1622-1642) Hans Johansen Lindenov
 (1642-1659) Hans Hansen Lindenov 
 (1659-1664) Elisabeth Augusta Munk gift Lindenov
 (1664) Christian Urne
 (1664-1666) Hannibal Sehested
 (1666) Christiane Sophie Hannibalsdatter Sehested gift von Wedell
 (1666-1706) Wilhelm Friedrich lensgreve Wedell 
 (1706-1708) Hannibal lensgreve Wedell 
 (1708-1725) Anne Catharine Christiansdatter Banner gift Wedell
 (1725-1759) Christian Gustav lensgreve Wedell
 (1759-1766) Hannibal lensgreve Wedell 
 (1766-1817) Ludvig Frederik lensgreve Wedell
 (1817-1828) Hannibal Wilhelm lensgreve Wedell 
 (1828-1882) Carl Wilhelm Adam Sigismund lensgreve Wedell
 (1882-1883) Julius Wilhelm Georg Ferdinand lensgreve Wedell 
 (1883-1920) Wilhelm Carl Joachim Ove Casper Bendt lensgreve Wedell 
 (1920-1959) Julius Carl Hannibal lensgreve Wedell 
 (1959-1982) Charles Bendt Mogens Tido lensgreve Wedell
 (1982-) Bendt Hannibal Tido lensgreve Wedell

Eksterne henvisninger 

 Wedellsborg Gods
 De 5 Gårde

Herregårde i Middelfart Kommune
Herregårde i Odense Amt
Fredede slotte og herregårde i Danmark
Slægten Wedell-Wedellsborg